Gay Pride Zagreb 2002. (29/6/02) - 2002-06-29
Razgovor s Dorinom Manzinom, organizatorom skupa i čelnikom homoseksualne udruge Iskorak
U Zagrebu se danas održava prva hrvatska gay parada. Paradu organiziraju homosekusalne udruge "Iskorak" i "Kontra". S Dorinom Manzinom, predsjednikom "Iskoraka" za Glas Amerike razgovarala je Linda Miliša. Hrvatski neće biti ni približno sličan paradama koje se već 19 godina svakog lipnja održavaju u svjetskim metropolama. zamišljena je kao jednosatni mimohod od Zrinjevca preko Praške ulice, Jelačićeva i Cvjetnog trga do Tesline ulice i natrag do Zrinjevca. Sudionike prvog javnog okupljanja hrvatskih homoseksualaca u šetnji gradom osiguravat će policija. Prvi čovjek policije, ministar unutarnjih poslova Šime Lučin osobno će sudjelovati u povorci kojoj se, prema istraživanju tjednika protivi 58 posto Hrvata. Dorino Manzin, predsjednik "Iskoraka" ne očekuje više od 200 sudionika koji će mimohodom kroz centar glavnog grada izraziti svoje pravo na spolnu različitost. "Mimohod je poziv homoseksualcima da izađu iz sjene, signal da je došlo vrijeme da se i u Hrvatskoj otvori problem socijalizacije seksualnih manjina," kaže Manzin za Glas Amerike. "Ako sada nije vrijeme da se javno progovori o homoseksualizmu kada će biti? Često ljudi kažu 'nije trenutak, jos je rano'. Ako tako gledamo rano će biti i za deset, i za pedeset i za sto godina. Pravi problem je mentalitet društva koji to i dalje smatra bolešću i koje te odbacuje iako medicinska struka misli drugačije. Promjena mentaliteta je stoljetni proces na to ne možemo utjecati, ali možemo utjecati na zakonsku regulativu," kaze predsjednik "Iskoraka". Homoseksulane udruge "Iskorak" I "Kontra" nedavno su vladi uputile prijedloge za promjenu Obiteljskog zakona tražeći legalizaciju homoseksualnih brakova s pravom usvajanja djece. Predložili su ozakonjivanje izvanbračne istospolne zajednice i definiranje braka kao zajednice dviju osoba. Naglašavaju važnost što bržeg donošenja antidiskriminacijskog zakona kojim bi bila zabranjena i diskriminacija na osnovi seksualne orijetnacije. "Sramotno je što Hrvatska još uvijek nema antidiskriminacijski zakon o kojem se već dvanaest godina samo priča ali nitko ništa ne poduzima. Antidiskriminacijski zakon je ključan. Što se zakonskih prijedloga tiče, tražimo samo da se na manjinski dio populacije prošire prava koja ima većina. To nisu nikakva specijalna prava, ne tražimo da homoseksualci budu oslobodjeni plaćanja poreza, ili da imaju beneficirani radni staž, mi samo tražimo da se prava većine primjene i na manjinu" - kaže Manzin. Prijedloge su žestoko kritizirale desne političke stranke, a ispitivanja javnosti koja provode dnevni listovi pokazuju da raste postotak građana koji se protive legaliziranju homoseksualnih veza. Za danas je najavljena i antigay povorka koju će noseći tri metra visok kip Majke Božje predvoditi misionarka Ruth, časna sestra iz Londona. "Hrvati nisu seksualno pismeni ljudi, mnogi od njih ne znaju niti što je prostata. Ljude treba opismeniti, educirati. Kod nas je patrijarhat, tradicionalizam veoma snažan, za to je dosta kriva i crkva koja to radi na jedan vrlo suptilan način. Nama je, kažem to bez licemjerja, stalo do dobre suradnje s crkvom jer fenomen postoji, možemo ga ili zanemariti ili zajedno nesto učiniti" - kaže Manzin, 25-godišnji student Filozofskog fakulteta. Zagrebacki skinheadsi najavili su ce pokušati spriječiti skup kojim se Zagreb priključuje gradovima koji godinama obilježavaju događaj od prije 34 godine kada su u New Yorku, nakon policijskog teroriziranja homoseksualaca, izbile demostracije. U sukobu s policijom poginuo je homoseksualac po kojem je nazvan Christopher Day, dan poštivanja spolnih razlika koji se svake godine obillježava u svijetu. "Mislim da je naša budućnost u Hrvatskoj puno svjetlija, jer su ljudi mlađi od četrdeset godina puno tolerantiji" - kaže Manzin. Osim ministra Šime Lučina, svoje sudjelovanje u gay povorci najavila je i Đurđa Adlešić iz HSLS-a. Podršku prvom izlasku hrvatske homoseksualne zajednice u javnost dali su, između ostalih, OESS, Evropska komisija, Vijeće Evrope i visoki povjerenik UN-a za ljudska prava u Hrvatskoj Juan Pablo Ordonez, koji ce također biti u povorci.